A Modern Thelma

A Modern Thelma er et amerikansk stumfilmdrama fra 1916 regissert av John G. Adolfi. Han adapterte også engelske Marie Corellis roman Thelma, som ble utgitt i 1887. I rollene ses blant annet Vivian Martin, Harry Hilliard og William H. Tooker.

Romanen ble senere filmatisert av  Chester Bennett Productions under tittelen Thelma i 1922.

Handling 
Sir Phillip reiser til Norge for å rømme unna London-sosietetens overfladiskhet. Han forelsker seg i den norske kvinnen Thelma. Mens Philip en dag klatrer i fjellet, prøver den rike og skruppelløse Mr. Dyceworthy å forføre henne. Philip kommer tilbake tidsnok til å få reddet sin kjære. De gifter seg med hverandre, og han tar med seg Thelma til London. Etter at hun har blitt introdusert for den øvre sosieteten, begynner en sjalu eks-kjæreste av Philip å spre rykter om at han er utro. Thelma tror ukritisk på disse historiene og er overbevist om at ektemannen ikke er bedre enn Dyceworthy. Hun vender tilbake til Norge - alene. Phillip reiser imidlertid etter hustruen og blir forsonet med henne etter å ha bevist at alle ryktene var usanne.

Rolleliste 
Vivian Martin - Thelma
Harry Hilliard - Sir Philip
William H. Tooker - Thelmas far
Albert Roccardi
Maud Sinclair
Elizabeth Kennedy
Allen Walker
Stuart Russell
Albert Tovell
Richard R. Neill (kreditert som Richard Neill)
Pauline Barry
Flora Nason
Lila Leslie (kreditert som Lilie Leslie)
Gladys Wayne

Bevaringsstatus 
Filmen regnes som tapt.

Referanser

Eksterne lenker 
 

Stumfilmer fra USA
Dramafilmer fra USA
Filmer fra 1916